**Dejvid Lorens Švimer** (engl. ; Astorija, Kvins, Njujork, Njujork, SAD, 2. 11. 1966) je američki glumac. Poznat je po ulozi Rosa Gelera u TV seriji „Prijatelji".

Biografija
----------

### Detinjstvo i školovanje

Rođen je u Kvinsu, Njujork, ali je sa roditeljima, Arturom i Arlin Švimer, odrastao u Los Anđelesu. Pošto je završio srednju školu "*Beverli Hils*", upisao je čikaški severozapadni univerzitet, kako bi, kao i njegovi roditelji, postao advokat. Međutim, pošto je završio fakultet (gde je stekao pozorišnu i besedničku diplomu), zajedno je sa još sedam diplomaca Severozapadnog univerziteta, 1988. godine osnovao čikaško pozorišno preduzeće "*Lookingglass*", koje je predstavljalo udruženje glumaca, producenata i scenarista.

### Karijera

Radeći u "*Lookingglass*"-u, glumio je u predstavama: "*West*", "*Odiseja*", "*Of One Blood*", "*In the Eye of the Beholder*" i "*The Master and Margarita*", a učestvovao je u produkciji predstava "*The Jungle*", "*The Serpent*", koja je osvojila 6 "*Džozef Džeferson*" nagrada, i "*Alisa u Zemlji čuda*" koja je izvedena na edingburškom festivalu.

Ne računajući pozorišne uloge, njegova glumačka karijera počinje krajem 80-ih, i to malom ulogom u filmu "*Biloxi Blues*", a zatim su usledili i TV film "*A Deadly Silence*", kao i filmovi "*Flight of the Intruder*", "*Crossing the Bridge*", "*Twenty Bucks*", "*The Waiter*", "*The Pitch*" i "*Wolf*". Imao je epizodne uloge u serijama "*The Wonder Years*", "*L.A. Law*", "*Njujorški plavci*", "*Blossom*" i "*Monty*".

1994. godine je dobio ulogu Rosa Gelera u TV seriji "*Prijatelji*". Glumio je u svih 238 epizoda ove serije, od njenog početka 1994, pa sve do njenog kraja 2004 godine.

Koristeći prekide u snimanju "*Prijatelja*", Dejvid je nastavio da glumi u filmovima (bioskopskim: "*The Party Favor*", "*The Pallbearer*", "*Breast Men*", "*The Thin Pink Line*", "*Kissing a Fool*", "*Six Days Seven Nights*", "*Apt Pupil*", "*All the Rage*", "*Love & Sex*", "*Picking Up the Pieces*" i "*Hotel*"; televizijskim: "*Since You've Been Gone*" i "*Uprising*"), ali i drugim TV serijama ("*Neženja*", "*Urgentni centar*" i "*Band of Brothers*").

Posle završetka snimanja "*Prijatelja*", koji su mu doneli nominaciju za nagradu "*Emi*", glumio je u filmovima "*Duane Hopwood*" i "*Big Nothing*", i pozajmio je glas crtanom liku u crtanom filmu "*Madagaskar*". 2004. godine je glumio samog sebe u HBO-ovoj TV seriji "*Curb Your Enthusiasm*", a 2005. godine je glumio u londonskoj predstavi "*Some Girls*". 2004. i 2005. godine je režirao 2 epizode serije "*Džoi*", serije koja je nastala iz serije "*Prijatelji*", a svoj prvi film ("*Run, Fat Boy, Run*") je režirao 2007. godine.

2008. godine će biti prikazana 2 njegova filma: "*Nothing But the Truth*" i nastavak crtanog filma "*Madagaskar*" - "*Madagascar: The Crate Escape*".

### Privatni život

Od 1993. do 1996. godine je bio u vezi sa advokatskom službenicom Sarom Trimbl, a od 1996. do 1997. je bio u vezi sa pevačicom Natali Imbruljom. 1998. godine, na snimanju filma "*Kissing a Fool*", upoznao je glumicu izraelskog porekla Mili Avital, sa kojom je kasnije bio u vezi.

Filmografija
------------


|  |
| --- |
| **Filmografija** |
| God. | Srpski naziv | Originalni naziv | Uloga |
| 1988 |  | *Biloxi Blues* | vojnik u vozu |  |
| 1989 |  | *A Deadly Silence* | Robert Kučo |  |
| 1991 |  | *Flight of the Intruder* | pozornik na dužnosti |  |
| 1992 |  | *Crossing the Bridge* | Džon Anderson |  |
| 1993 |  | *Twenty Bucks* | Nil Kembel |  |
| 1993 |  | *The Waiter* | zli konobar |  |
| 1993 |  | *The Pitch* | Vini |  |
| 1994 |  | *Wolf* | policajac |  |
| 1995 |  | *The Party Favor* |  |  |
| 1996 |  | *The Pallbearer* | Tom Tompson |  |
| 1997 |  | *Breast Men* | dr Kevin Sonders |  |
| 1998 |  | *The Thin Pink Line* | Keli Gudiš/Džej-Ti |  |
| 1998 | *Ljubav u troje* | *Kissing a Fool* | Maks Abit |  |
| 1998 |  | *Since You've Been Gone* | Robert S. Levit |  |
| 1998 | *Šest dana, sedam noći* | *Six Days Seven Nights* | Frenk Martin |  |
| 1998 |  | *Apt Pupil* | Edvard Frenč |  |
| 1999 |  | *All the Rage* | Kris |  |
| 2000 |  | *Love & Sex* | Jehovin svedok |  |
| 2000 |  | *Picking Up the Pieces* | otac Lero Džerom |  |
| 2001 |  | *Hotel* | Džonatan Danderfajn |  |
| 2001 | *Pobuna* | *Uprising* | Jicak Cukerman |  |
| 2005 |  | *Duane Hopwood* | Dvejn Hopvud |  |
| 2005 | *Madagaskar* | *Madagascar* | Melman (glas) |  |
| 2006 |  | *Big Nothing* | Čarli |  |
| 2008 |  | *Nothing But the Truth* |  |  |
| 2008 |  | *Madagascar: The Crate Escape* | Melman (glas) |  |
|

Nagrade
-------

* 2000 - Nagrada "TV vodič" u kategoriji "Izbor urednika"
* 2002 - Nagrada "Zlatni satelit" u kategoriji "Najbolje sporedno glumačko izvođenje u seriji, mini seriji ili TV filmu", za ulogu kapetana Herberta Sobela u mini seriji "*Band of Brothers*"

Izvori
------

1. ↑  „buddytv.com". *Dejvid Švimer ()*. Arhivirano iz originala na datum 2007-11-05. Pristupljeno 2011-09-20.
2. 1 2  „starpulse.com". *Dejvid Švimer - Biografija ()*. Arhivirano iz originala na datum 2008-04-07. Pristupljeno 2011-09-20.
3. 1 2  „geocities.com". *Strana Dejvida Švimera ()*. Arhivirano iz originala na datum 1999-01-16. Pristupljeno 2011-09-20.
4. 1 2 3 4 5 6  „imdb.com". *Dejvid Švimer - Filmografija ()*.
5. ↑  „hbo.com". *HBO: Curb Your Enthusiasm ()*. Arhivirano iz originala na datum 2008-05-01. Pristupljeno 2011-09-20.
6. ↑  „tribute.ca". *Dejvid Švimer - Biografija ()*.
7. ↑  „celebritywonder.com". *Dejvid Švimer - Slike, profil, tračevi i vesti ()*.
8. ↑  „imdb.com". *Dejvid Švimer - Nagrade ()*.

Vanjske veze
------------

***David Schwimmer*** na Wikimedijinoj ostavi

* Dejvid Švimer na PORT.rs ()
* Dejvid Švimer na sajtu IMDb
* Dejvid Švimer na TV.com